Զվաթնոց օդանավակայանի քանդման հարցով դեռևս 2016թ. խոսեցի այն ժամանակվա վարչապետ Հովիկ Աբրահամյանի հետ: Առաջարկեցի, որ կասեցնի քանդման աշխատանքները, որովհետև դա ճարտարապետական կարևորագույն կոթող է և Հայաստանն արտացոլող դիմագծերից մեկը: Աբրահամյանն ինձ պատասխանեց, որ դա այլ մասշտաբների հարց է, և քանի որ քանդման թույլտվությունը տվել է իր նախորդի՝ Տիգրան Սարգսյանի կառավարությունը և որ այդ հարցը տարբեր շերտեր ունի՝ ինքն ուղղակի չի կարող և չի ցանկանում խանգարել քանդմանը: